Noahfinnce
Noah Finn Adams, kendur yrkisliga sum Noahfinnce (sniðað í stórum bókstavum), er bretskur sangari-sangskrivari og YouTubari.



Adams vaks upp í Ascot, Onglandi. Áhugin fyri tónleiki byrjaði, tá hann var barn. Pápi hansara vísti honum bólkar sum Nirvana, Foo Fighters og The Prodigy. Fyrsti bólkurin, hann minnist seg hava stóran áhuga fyri, er Busted. Teir góvu honum íblástur at spæla guitar, hóast hann bert fekk ein akustiskan guitar tá. Í tannárunum fór hann meira upp í popppunk- og emo- scenuna, og sá upp til bólkar sum My Chemical Romance, Pierce the Veil og Neck Deep. Hann fór til nógvar konsertir og hitti fleiri av sínum bestu vinum har. Hann hevur eisini tosað um, tá hann gekk á einum fyrrverandi sjóverjuseturskúla. Hann hevur deilt søgur um ymisk viðurskifti í samband við tað, umframt at hava svarað spurningum um sína tíð har. Hóast hetta hevur hann ikki almannakunngjørt navn skúlans.

Adams legði fyrst sangcover út á Instagram. Í 2015 byrjaði hann at leggja coverini út á sína YouTube-kanal "Triggerwarningrat", tí Instagram setti eitt 15 sekund mark á videoir. Ímeðan kanalin hjá honum vaks, byrjaði hann at leggja meira vlog tilfar út afturat sínum cover'um. Í 2017 brúkti Adams pallin til at koma út sum tvørkyndur og deildi sína yvirgongdsferð, har hann regluligar legði testosteron- og toppskurðviðgerðar-dagføringar út. Í 2018 gav Adams út sítt fyrsta originala staklag, "Asthma Attack", og legði eitt tónleikavideo út á YouTube, og greiddi seinni frá, at hann skrivaði tað um at vera tvørkyndur og tað dupulta lívið, hann livdi, har hann í skúlanum varð kallaður gamla navn hansara sæddur sum genta og á netinum var hann Noah og drongur. Adams leggur nú tilfar út, sum viðger LGBTQ+ evni saman við sínum coverum og originalu tónleikavideoum. Tann 9. apríl 2024 legði Adams út 'HOW GROWING UP ON THE INTERNET RUINED MY LIFE (DOCUMENTARY)', eitt 19 minuttir langt video, har hann tosaði um fløguna hjá sær og hvussu lív hansara varð ávirkað av, at hann 'vaks upp á netinum'.

Tann 19. november 2020 boðaði Adams frá, at hann hevði skrivað undir við Hopeless Records. Samstundis kom sangurin "Life's A Bit" út, og tónleikavideoið varð útgivið á hansara YouTube-kanal sama dag.

Adams kom alment út sum tvørkyndur maður í 2017 og sum tvíkyndur í 2020. Tá Adams kom út sum tvørkyndur, segði hann "Tíðin kom, tá eg skuldi byrja [at taka] testosteron og tingini skuldu broytast sera skjótt. So eg gjørdi av, at eg skuldi koma út, og av tí at eg longu hevði ein áskoðarabólk, spurdu fólk nógvar spurningar, og eg varnaðist, at eg kundi hjálpa fólki, sum fóru ígjøgnum líknandi ting sum eg." Í 2021 fekk hann staðfest ADHD. Í 2022 nevndi hann, at hann var laktosuintolerantur, og í samrøðu í 2024 segði hann, at hann nýliga hevði fingið staðfest autismu.




 * Stuff From My Brain (2021, Hopeless Records )
 * My Brain After Therapy (2022, Hopeless Records )


 * Growing Up On The Internet (2024, Hopeless Records )

Adams er við á EP'ini við sangunum "(Not a) Love Song" og "SEWN SHUT" hjá bólkinum SOAP (áður kendur sum The Tyne), eftir at hava hjálp við fyrra av nevdndu sangunum. EP'in kom út í januar í 2023. Adams er eisini við á staklagnum "Today" hjá Rare Americans, sum kom út í november 2023.



Fyrsta konsertferðin hjá Adams var í september 2021, har 4 sýningar vóru tilsamans í Southampton, Manchester, Bristol og London. Bears in Trees, The Oozes og Sápa vóru við á ferðini.

Í mars í 2022 boðaði Adams frá, at hann fór á konsertferð um alt USA saman við Sophie Powers í mai og juni sama árið. Hann spældi tilsamans 19 sýningar, harav 8 útseldar. Onnur EP'in hjá Adams, "MY BRAIN AFTER THERAPY", kom út ímeðan hann var á ferðini.

Upprunaliga var ætlanin, at ferðin skuldi vera í januar 2022, men hon varð útsett til september orsakað av korona, men við einari sýning í mai. Hetta gjørdi, at nógvar sýningar kundu fáa betri konserthøli og/ella fleiri sýningar. Sophie Powers og The Oozes vóru við honum á ferðini. Hann spældi fyri síni størstu fjøld við yvir 800 áhoyrarum í Manchester.

Í desember í 2022 kunngjørdi Adams sína aðru ferð í USA, sum var á várið 2023 við Bears in Trees og Action/Adventure. Tað vóru 22 sýningar á skránni um alt USA og ein sýning í Kanada.

Í mars 2024 fór Adams á ferð fyri at stuðla síni nýliga útgivnu fløgu "Growing Up On The Internet". Við á ferðini vóru TX2, Teenage Joans, og Chase Petra, sum fór heim vegna heilsuviðurskifti.






 * NOAHFINNCE Label Biography
 * NOAHFINNCE Last.Fm page
 * NOAHFINNCE Last.Fm page